Priekšlikums PADOMES LĒMUMS par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līgumaXXI pielikumā /* COM/2013/091 final - 2013/0054 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu vajadzīgo iekšējā tirgus juridisko drošību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie ES tiesību akti iespējami drīzāk pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS EEZ Apvienotās komitejas lēmuma projekts (pievienots Padomes lēmuma priekšlikumam) paredz grozīt EEZ līguma XXI pielikumu (Statistika), iekļaujot tajā Komisijas Regulu (ES) Nr. 555/2012 (2012. gada 22. jūnijs), ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem. EEZ Apvienotās komitejas lēmuma projektā paredzēti atbrīvojumi Norvēģijai un Islandei no ikmēneša pienākuma paziņot Statistikas birojam maksājumu bilances datus, kā to prasa saskaņā ar Komisijas Regulas (ES) Nr. 555/2012 (2012. gada 22. jūnijs), ar ko groza Eiropas Parlamenta un Padomes Regulu (EK) Nr. 184/2005, pielikuma 1. pielikuma 1. tabulu, jo šādi dati vai nu netiek veidoti tik bieži, vai arī tas prasītu pilnīgu datu vākšanas sistēmas reorganizāciju, savukārt Lihtenšteina tiek atbrīvota no šīs regulas piemērošanas, balstoties uz EEZ līguma XXI pielikuma 19.s punktu. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt to EEZ Apvienotajai komitejai. 2013/0054 (NLE) Priekšlikums PADOMES LĒMUMS par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līgumaXXI pielikumā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar tā 218. panta 9. punktu, ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību[1] un jo īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[2] (EEZ līgums) stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā tā XXI pielikumu. (3) EEZ līguma XXI pielikumā ietverti īpašie nosacījumi un noteikumi par statistiku. (4) Komisijas Regula (ES) Nr. 555/2012 (2012. gada 22. jūnijs), ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem[3], ir jāiekļauj EEZ līgumā, veicot noteiktus pielāgojumus attiecībā uz Norvēģiju, Islandi un Lihtenšteinu. (5) Tādēļ attiecīgi būtu jāgroza EEZ līguma XXI pielikums. (6) Savienības nostājai EEZ Apvienotajā komitejā būtu jāpamatojas uz pievienoto lēmuma projektu, IR PIEŅĒMUSI ŠO LĒMUMU. 1. pants Nostājas, kas Eiropas Savienībai jāieņem EEZ Apvienotajā komitejā par ierosināto grozījumu EEZ līguma XXI pielikumā, pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs PIELIKUMS Projekts EEZ APVIENOTĀS KOMITEJAS LĒMUMS Nr. (…), ar ko groza EEZ līguma XXI pielikumu (Statistika) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu ("EEZ līgums") un jo īpaši tā 98. pantu, tā kā: (1) EEZ līgumā ir jāiekļauj Komisijas Regula (ES) Nr. 555/2012 (2012. gada 22. jūnijs), ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem[4]. (2) Tādēļ attiecīgi būtu jāgroza EEZ līguma XXI pielikums, IR PIEŅĒMUSI ŠO LĒMUMU. 1. pants EEZ līguma XXI pielikuma 19.s punktu (Eiropas Parlamenta un Padomes Regula (EK) Nr. 184/2005) groza šādi. 1. Pievieno šādu ievilkumu: "- 32012 R 0555: Komisijas 2012. gada 22. jūnija Regula (ES) Nr. 555/2012 (OV L 166, 27.6.2012., 22. lpp.)." 2. Pielāgojuma tekstu aizstāj ar šādu tekstu: "a) regulas I pielikuma 1. tabulas 1. un 2. punkts neattiecas uz Norvēģiju; b) regulas I pielikuma 1. tabula neattiecas uz Islandi līdz 2017. gada maijam; c) regula neattiecas uz Lihtenšteinu." 2. pants Regulas (ES) Nr. 555/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 3. pants Lēmums stājas spēkā […], ja EEZ Apvienotajai komitejai ir sniegti visi paziņojumi saskaņā ar EEZ līguma 103. panta 1. punktu*. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L 305, 30.11.1994., 6. lpp. [2] OV L 1, 3.1.1994., 3. lpp. [3] OV L 166, 27.6.2012., 22. lpp. [4] OV L 166, 27.6.2012., 22. lpp. * [Konstitucionālās prasības nav norādītas.] [Konstitucionālās prasības ir norādītas.]